เกิดวาตภัย 8 จังหวัด เร่งสำรวจความเสียหายและให้การช่วยเหลือผู้ประสบภัยแล้ว
กรมป้องกันและบรรเทาสาธารณภัย รายงานจากอิทธิพลมรสุมตะวันตกเฉียงใต้พัดปกคลุมทะเลอันดามัน ภาคใต้และอ่าวไทย มีกำลังแรงขึ้น ส่งผลให้บริเวณทะเลอันดามันและอ่าวไทยมีฝนฟ้าคะนอง คลื่นสูงและลมกระโชกแรง ทำให้เมื่อวันที่ 27 พฤษภาคมจนถึงปัจจุบัน (31 พ.ค.65) เกิดวาตภัยในพื้นที่ 8 จังหวัด ได้แก่ กาญจนบุรี สมุทรสงคราม นครศรีธรรมราช สงขลา กระบี่ พังงา ตรัง และสตูล รวม 21 อำเภอ 64 ตำบล 199 หมู่บ้าน บ้านเรือนประชาชนได้รับผลกระทบ 668 หลัง มีผู้เสียชีวิต1 ราย ผู้ได้รับบาดเจ็บ 1 ราย เบื้องต้นได้ประสานจังหวัดและหน่วยงานที่เกี่ยวข้องในพื้นที่ ให้เร่งสำรวจความเสียหายและให้การช่วยเหลือผู้ประสบภัยแล้ว